
a Kormányzati igazgatásról szóló 2018. évi CXXV. törvény 83. §-a alapján 
pályázatot hirdet
a
Pénzügyi és Gazdálkodási Főosztály 
Beruházási és Beszerzési Osztályára

beszerzési ügyintézői feladatkör
ellátása érdekében 


A kormánytisztviselői jogviszony időtartama:
Határozatlan idejű kormánytisztviselői jogviszony (próbaidő 6 hónap)

Foglalkoztatás jellege: 
Teljes munkaidő 

A munkavégzés helye:
8900 Zalaegerszeg, Kosztolányi D. u. 10., feladatellátáshoz kapcsolódóan a Zala Vármegyei Kormányhivatal illetékességi területén található telephelyek.

Az álláshelyen ellátandó feladatok:
· részt vesz a Kormányhivatal tulajdonában, vagyonkezelésében lévő épületekkel kapcsolatos beruházásokhoz, felújításokhoz kapcsolódó ajánlati felhívások műszaki tartalom meghatározásában, 
· meghatározott műszaki paraméterek figyelembe vételével előkészíti az árajánlatok bekéréséhez a pályázati kiírás tervezetét,
· részt vesz közbeszerzések előkészítésében és lebonyolításában, biztosítja a műszaki szakértelmet a közbeszerzési eljárások során, valamint a megvalósítás során figyelemmel kiséri, szükség szerint ellenőrzi a vállalkozó teljesítését,
· az ajánlatok műszaki tartalmának elsődlegessége mellett közreműködik az árajánlatok feldolgozásában, feladata kiemelten a pályázatok műszaki tartalmának felülvizsgálata, összehasonlítása, műszaki egyenértékűség vizsgálata;
· közreműködik szerződések, megállapodások előkészítésében a műszaki tartalom pontos meghatározása érdekében;
· részt vesz a Kormányhivatal tulajdonában, vagyonkezelésében lévő épületekkel kapcsolatos beruházások, felújítások műszaki koordinálásában;
· szükség szerint kapcsolattartás, egyeztetés a beruházásokhoz, felújításokhoz kapcsolódó tervező cégekkel, és a kivitelezővel,
· részt vesz a műszaki átadás-átvételi eljárásban, feladata az átadási dokumentáció felülvizsgálata;
· minőségi kifogások kivizsgálásában való közreműködés;
· termékek, szolgáltatások beszerzését megelőző árajánlatok bekérése, összehasonlítása, a legkedvezőbb ajánlatok előkészítése, a megrendelések előkészítése, nyomon követese és a beszállítások koordinálása;
· beérkező számlákat szakmai teljesítésigazolásra előkészíti;
· a feladatellátáshoz kapcsolódó nyilvántartások vezetése; 


Jogállás, illetmény és juttatások:
A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény és a Zala Vármegyei Kormányhivatal Közszolgálati Szabályzata rendelkezései az irányadók.

Pályázati feltételek:
· Magyar állampolgárság,
· Cselekvőképesség,
· Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvánnyal történő igazolása: általános és 225 - Kit. szolgálati jogviszony speciális hatósági erkölcsi bizonyítvánnyal),
· a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt, 
· a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).

· Végzettség szempontjából elvárás egyetemi vagy főiskolai szintű szakirányú mérnöki (építészmérnök, vagy épületgépész) végzettség.

Előnyt jelent a közigazgatásban szerzett gyakorlat, valamint az adott szakterületen való jártasság, műszaki ellenőri jogosultság, végzettség

A pályázat részeként benyújtandó iratok, igazolások:
· Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (https://kormanyhivatal.kh.gov.hu/dokumentumtar?combine=&forras=258&field_dokumentum_cimke%5B0%5D=99&field_dokumentum_cimke%5B1%5D=5054&kozzeteve=All)
· motivációs levél 
· iskolai végzettséget, idegen nyelv tudását igazoló okmányok másolatai 
· nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul.


Munkáltatóval kapcsolatos egyéb lényeges információ: 
A Zala Vármegyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz költségtérítés biztosított stb.)  A Cafetéria juttatás éves összege 2026-ban bruttó 200.000 Ft.

A pályázat benyújtásának határideje: 2026. augusztus 15. 

A pályázati kiírással kapcsolatosan további szakmai információt Uti Kinga osztályvezető asszony nyújt e-mailben a uti.kinga@zala.gov.hu e-mail címen és a +36 92/507-787, illetve 70/436-53-26  telefonszámon.

A pályázatok benyújtásának módja:
· Postai úton, a pályázatnak a Zala Vármegyei Kormányhivatal címére történő megküldésével (8900 Zalaegerszeg, Kosztolányi Dezső utca 10.). Kérjük a borítékon feltüntetni a feladatkör megnevezését, 
vagy
· Elektronikus úton Dr. Cseresnyés Béla főispán úr részére címezve a humanpolitika@zala.gov.hu e-mail címen keresztül. Kérjük az email tárgyában feltüntetni a feladatkör megnevezését.

A jelentkezés elbírálásának módja, rendje:

Csak a hiánytalan pályázatokat áll módunkban befogadni. A pályázatokat bizalmasan kezeljük. Felhívjuk a pályázók szíves figyelmét arra, hogy amennyiben a Zala Vármegyei Kormányhivatal és a közszolgálati állásportál hirdetései között eltérés tapasztalható, abban az esetben a Zala Vármegyei Kormányhivatal honlapján feltüntetett információ a mérvadó.
A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa. 

A pályázat elbírálásának határideje: 2026.  augusztus 31. 

